wannaphong/clean_thaiwikipedia huggingface dataset:
# เจ้าชายทากาฮิโตะ มิกาซะโนะมิยะ
เจ้าชายทากาฮิโตะ มิกาซะโนะมิยะ  เป็นพระโอรสองค์สุดท้องใน จักรพรรดิไทโชและจักรพรรดินีเทเม และเป็นพระอนุชาในจักรพรรดิโชวะ และเป็นพระปิตุลาของสมเด็จพระจักรพรรดิอากิฮิโตะ หลังจากการสิ้นพระชนม์ของเจ้าหญิงคิกูโกะ พระชายาในเจ้าชายโนบูฮิโตะ มิกาซะโนะมิยะถือเป็นเชื้อพระวงศ์ที่พระชนมายุยืนยาวที่สุดในราชวงศ์ญี่ปุ่น

 อภิเษกสมรส 
มิกาซะโนะมิยะทรงหมั้นกับยูริโกะ ทากางิ เมื่อวันที่ 3 ตุลาคม พ.ศ. 2484  และได้อภิเษกสมรสกันเมื่อวันที่ 22 ตุลาคมในปีเดียวกันนั้นเอง โดยมีพระโอรสธิดาด้วยกัน 5 พระองค์

 พระโอรส-ธิดา 
 เจ้าหญิงยาซูโกะแห่งมิกาซะ   (26 เมษายน พ.ศ. 2487–) อภิเษกสมรสกับ นายโคโนเอะ ทาดาเตรุ เจ้าหญิงยาซูโกะจึงต้องลาออกจากฐานันดรศักดิ์ ปัจจุบันใช้ชื่อว่า โคโนเอะ ยาซูโกะ มีบุตรชายชื่อ โคโนเอะ ทาดาฮิโระ
 เจ้าชายโทโมฮิโตะแห่งมิกาซะ  (5 มกราคม พ.ศ. 2489 - 6 มิถุนายน พ.ศ. 2555) อภิเษกสมรสกับโนบูโกะ อาโซ มีพระธิดา 2 พระองค์ คือ เจ้าหญิงอากิโกะแห่งมิกาซะ และเจ้าหญิงโยโกะแห่งมิกาซะ
 เจ้าชายโยชิฮิโตะ คัตสึระโนะมิยะ  (11 กุมภาพันธ์ พ.ศ. 2491 - 8 มิถุนายน พ.ศ. 2557)
 เจ้าหญิงมาซาโกะแห่งมิกาซะ  (23 ตุลาคม พ.ศ. 2494 –) อภิเษกสมรสกับ คุณเซน ทาซายูกิ เจ้าหญิงมาซาโกะจึงต้องลาออกจากฐานนันดรศักดิ์ ปัจจุบันใช้ชื่อว่า เซน มาซาโกะ มีบุตรชายสองคนคือ เซน อะกิฟุมิ, เซน ทะกะฟุมิ และธิดาชื่อ เซน มะกิโกะ
 เจ้าชายโนริฮิโตะ ทากามาโดะโนะมิยะ  (29 ธันวาคม พ.ศ. 2494 - 21 พฤศจิกายน พ.ศ. 2545) อภิเษกสมรสกับทตโตริ ฮิซาโกะ มีพระธิดา 3 พระองค์ คือ เจ้าหญิงสึงูโกะ, เจ้าหญิงโนริโกะ และเจ้าหญิงอายาโกะ

 พระอิสริยยศ 

 2 ธันวาคม พ.ศ. 2458 – 2 ธันวาคม พ.ศ. 2478: เจ้าชาย เจ้าซุมิ
 2 ธันวาคม พ.ศ. 2478 – 27 ตุลาคม พ.ศ. 2559: เจ้าชาย มิกาซะโนะมิยะ

 ราชตระกูล
# กิม โตร์รา
ฌูอากิม โตร์รา อี ปลา  หรือที่รู้จักกันในชื่อ กิม โตร์รา (เกิดวันที่ 28 ธันวาคม พ.ศ. 2505) เป็นนักการเมือง ทนายความ บรรณาธิการ และนักเขียนจากแคว้นกาตาลุญญา ประเทศสเปน โตร์ราเป็นสมาชิกสภานิติบัญญัติกาตาลุญญาและเป็นประธานคนปัจจุบันของฌานาราลิตัตดากาตาลุญญา (ทบวงการปกครองตนเองของแคว้น)

โตร์ราเกิดในเมืองบลานัสในจังหวัดฌิโรนา สำเร็จการศึกษาจากมหาวิทยาลัยอิสระแห่งบาร์เซโลนาก่อนเข้าสู่วิชาชีพด้านกฎหมาย เขาทำงานเป็นทนายความและผู้บริหารของบริษัทประกันภัยข้ามชาติเป็นเวลายี่สิบปีก่อนจะก่อตั้งสำนักพิมพ์เป็นของตนเอง หลังจากนั้นเขาดำรงตำแหน่งผู้บริหารระดับสูงในเทศบาลนครบาร์เซโลนาและฌานาราลิตัตดากาตาลุญญา

ในฐานะผู้สนับสนุนเอกราชกาตาลุญญา และอดีตสมาชิกพรรคสหภาพประชาธิปไตยกาตาลุญญาและเรอากรูปาเม็น โตร์ราไม่ได้เป็นสมาชิกพรรคการเมืองใด ๆ ในปัจจุบัน เขาเคยดำรงตำแหน่งผู้บริหารระดับสูงในองค์การสนับสนุนเอกราชหลายองค์การซึ่งรวมถึงอ็อมนิอุมกุลตูรัลและสมัชชาแห่งชาติกาตาลุญญา เขาได้รับเลือกตั้งเข้าสู่สภานิติบัญญัติกาตาลุญญาในการเลือกตั้งระดับแคว้นเมื่อ พ.ศ. 2560 ในฐานะผู้สมัครอิสระสำหรับพันธมิตรเพื่อการเลือกตั้งฌุนส์ปาร์กาตาลุญญา ในเดือนพฤษภาคม พ.ศ. 2561 เขาได้รับเลือกตั้งเป็นประธานลำดับที่ 131 ของฌานาราลิตัตดากาตาลุญญา  หลังจากที่ศาลสเปนปิดกั้นผู้สมัครชิงตำแหน่งอีกสามคน
# เม็สเซอร์ชมิท เบเอ็ฟ 110
เม็สเซอร์ชมิท เบเอ็ฟ 110  เรียกโดยทั่วไปว่า เม 110Because it was built before Bayerische Flugzeugwerke became Messerschmitt AG in July 1938, the Bf 110 was never officially given the designation Me 110. เป็นเครื่องบินขับไล่ทิ้งระเบิดของเยอรมัน ผลิตโดยเม็สเซอร์ชมิท และใช้โดยลุฟท์วัฟเฟอในช่วงสงครามโลกครั้งที่สอง

 คุณลักษณะ (เบเอ็ฟ 110 ซี-1) 
thumb|เบเอ็ฟ 110
 ผู้สร้าง: เม็สเซอร์ชมิท (ประเทศเยอรมนี)
 ประเภท: เครื่องบินขับไล่
 เครื่องยนต์: 2 × Daimler-Benz DB 601A-1
 กางปีก: 16.2497 เมตร
 ยาว: 12.0714 เมตร
 สูง: 4.128 เมตร
 พื้นที่ปีก: 38.4000 ตารางเมตร
 น้ำหนักเปล่า: 4,425 กิโลกรัม
 น้ำหนักวิ่งขึ้นสูงสุด: 6,749 กิโลกรัม
 อัตราเร็วสูงสุด: 541 กิโลเมตร/ชั่วโมง ที่ระดับความสูง 6,000 เมตร
 อัตราไต่: 11 เมตร/ วินาที
 รัศมีทำการรบ: 850 กิโลเมตร
 พิสัยบินไกลสุด: 1,094 กิโลเมตร
 อาวุธ: ปืนใหญ่อากาศ MG FF/M ขนาด 20 มม. 2 กระบอก / ปืนกล MG 17 ขนาด 7.92 มม. 4 กระบอก / ปืนกลป้องกัน MG 15 ขนาด 7.92 มม. 1 กระบอก
# เฟียต จี.55
เฟียต จี.55  เป็นเครื่องบินขับไล่ที่นั่งเดี่ยวของอิตาลีในสงครามโลกครั้งที่สอง ผลิตโดยเฟียต และใช้โดยกองทัพอากาศราชอาณาจักรอิตาลี ซึ่งเป็นเครื่องบินขับไล่ที่ทันสมัยที่สุดของอิตาลีในช่วงสงครามโลกครั้งที่สอง ซึ่งเมื่อเปรียบเทียบกับเครื่องบินเม็สเซอร์ชมิท เบเอ็ฟ 109กับฟ็อคเคอ-วุล์ฟ เอ็ฟเว 190ของลุฟท์วัฟเฟอ มันทำให้เครื่องบิน จี.55 เป็นหนึ่งในเครื่องบินขับไล่อักษะที่ดีที่สุด

 คุณลักษณะ (จี.55/ไอ) 
thumb|จี.55
 ผู้สร้าง: เฟียต (ประเทศอิตาลี)
 ประเภท: เครื่องบินขับไล่
 เครื่องยนต์: 1 × Fiat RA.1050 R.C.58 Tifone
 กางปีก: 11.85 เมตร
 ยาว: 9.37 เมตร
 สูง: 3.13 เมตร
 พื้นที่ปีก: 21.11 ตารางเมตร
 น้ำหนักเปล่า: 2,630 กิโลกรัม
 น้ำหนักวิ่งขึ้นสูงสุด: 3,718 กิโลกรัม
 อัตราเร็วสูงสุด: 623 กิโลเมตร/ชั่วโมง
 รัศมีทำการรบ: 1,200 กิโลเมตร
 พิสัยบินไกลสุด: 1,650 กิโลเมตร
 อาวุธ: ปืนใหญ่อากาศ MG 151/20 ขนาด 20 มม. 3 กระบอก / ปืนกล Breda-SAFAT ขนาด 12.7 มม. 2 กระบอก
# ตุ๊ดซี่ส์ แอนด์ เดอะเฟค
ตุ๊ดซี่ส์ แอนด์ เดอะเฟค เป็นภาพยนตร์ไทยแนวคอมเมดี้ที่มีเนื้อเรื่องต่อจาก ไดอารีตุ๊ดซีส์ เดอะซีรีส์ ที่ออกอากาศทางช่อง จีเอ็มเอ็ม 25 ผลิตโดยจอกว้างฟิล์ม และจัดจำหน่ายโดยจีดีเอช ห้าห้าเก้า กำกับโดย กิตติภัค ทองอ่วม มีเค้าโครงบางส่วนมาจากชีวิตจริงของ ธีร์ธวิต เศรษฐไชย หรือ ช่า บันทึกของตุ๊ด ที่เขียนบันทึกลงเฟซบุ๊คและพ็อคเก็ตบุ๊ค บันทึกของตุ๊ด เช่นเดียวกับละครชุด เข้าฉายอย่างเป็นทางการในวันที่ 5 ธันวาคม พ.ศ. 2562 ตุ๊ดซี่ส์ แอนด์ เดอะเฟค เป็นภาพยนตร์ไทยที่ทำรายได้เป็นอันดับ 1 ประจำปี พ.ศ. 2562 โดยทำรายได้ 140.02 ล้านบาท

งานสร้าง 
หลังจาก ไดอารี่ตุ๊ดซี่ส์ เดอะ ซีรี่ส์ ซีซัน 2 จบลง กิตติภัค ทองอ่วมมีแนวคิดที่จะสร้างเรื่องราวต่อที่เป็นภาพยนตร์มากกว่าจะสร้างเป็นซีรีส์ ผ่านไปหนึ่งปี วรรณฤดี พงษ์สิทธิศักดิ์และจิระ มะลิกุล ผู้บริหารของจีดีเอช ได้ติดต่อผ่านโปรดิวเซอร์ว่าอยากให้ทำเป็นหนัง โดยเส้นเรื่องของ ตุ๊ดซี่ส์ แอนด์ เดอะเฟค มาจากประเด็นศัลยกรรมของรัฐนันท์ จรรยาจิรวงศ์ (รับบท คิม)

กิตติภัค ทองอ่วม ได้วางอารยา เอ ฮาร์เก็ตเป็นตัวเลือกที่หนึ่งสำหรับบทเจ๊น้ำ เพราะต้องการนักแสดงชื่อดังมาร่วมแสดง และหากอารยาปฏิเสธบทนี้ก็วางแผนถึงขั้นต้องเปลี่ยนโครงสร้างบท

นักแสดงและตัวละคร
ตัวละครหลัก
เผ่าเพชร เจริญสุข รับบท กัส / ช่า
ธงชัย ทองกันทม รับบท กอล์ฟ
รัฐนันท์ จรรยาจิรวงศ์ รับบท คิม
ภัทรศยา เครือสุวรรณศิริ รับบท แน็ตตี้
อารยา เอ ฮาร์เก็ต รับบท เคที่ (แคทรีโอน่า กรรณิการ์ หวัง) / เจ๊น้ำ

ตัวละครสมทบ
 กฤษณภูมิ พิบูลสงคราม รับบท ท็อป
 กรรณ สวัสดิวัตน์ ณ อยุธยา รับบท วิน
 ปาณิสรา อารยะสกุล รับบท เจ๊หนิง
 ธนากร ชินกูล รับบท พิธีกรประกวดนางงาม
 พอลล่า เทเลอร์ รับบท เจ้าหน้าที่โรงพยาบาล
 พุทธชาด พงศ์สุชาติ รับบท เสียงพากย์เจ้าหน้าที่โรงพยาบาล
 ชนานา นุตาคม รับบท แม่ของแนตตี้
 หม่อมหลวงขวัญทิพย์ เทวกุล รับบท เชฟป้อม (ตัวเอง)
 วทานิกา ปัทมสิงห์ ณ อยุธยา รับบท ตัวเอง
 นิติ ชัยชิตาทร รับบท กอหญ้า ผู้จัดการของเคที่
 พงศธร จงวิลาส รับบท พี่ต๋อง ผู้กำกับ
 พาริส อินทรโกมาลย์สุต รับบท ตัวเอง
 อทิตยา เครก รับบท คลอเดีย  นางแบบสาว
 ศรัณยู วงษ์กระจ่าง รับบทเป็น พ่อของวิน
 หัทยา วงษ์กระจ่าง รับบทเป็น แม่ของวิน
 ธีมะ กาญจนไพริน รับบท พิธีกรรายการเจ็บใจ
 นิมิต มนัสพล รับบท วิศรุต พระเอกละคร
 ทักษอร ภักดิ์สุขเจริญ รับบท เจ๊น้ำ (หน้าใหม่) / แอฟ
 ดรุณี สุทธิพิทักษ์ (เป็กกี้ ศรีธัญญา) รับบท เจ๊น้ำ (หน้าเดิม)
 ด.ญ.คีตภัทร ป้องเรือ (น้องเพลง) รับบท จริงใจ

รางวัล
 ผู้มอบรางวัล สาขารางวัล ผล รางวัลภาพยนตร์ไทย ชมรมวิจารณ์บันเทิง ครั้งที่ 28 ภาพยนตร์ทำเงินที่สุดแห่งปี (ตุ๊ดซี่ส์ แอนด์ เดอะเฟค)
# เมทริกซ์สอดคล้อง
ในคณิตศาสตร์ เมทริกซ์สอดคล้อง  คือเมทริกซ์ที่สามารถดำเนินการทางคณิตศาสตร์บางอย่างได้ (เช่น การบวก การคูณ และอื่น ๆ)

 ตัวอย่าง 
 ถ้าเมทริกซ์สองอันมีมิติหรือขนาดที่เหมือนกัน (แต่ละเมทริกซ์มีจำนวนแถวเท่ากันและจำนวนหลักเท่ากัน) เมทริกซ์สองอันนี้จะสอดคล้องในด้านการบวก
 การคูณเมทริกซ์จะสามารถทำได้ก็ต่อเมื่อจำนวนหลักของเมทริกซ์ทางด้านซ้ายเท่ากับจำนวนแถวของเมทริกซ์ทางด้านขวา นั่นคือ สมมติให้เมทริกซ์  มีมิติหรือขนาด  และเมทริกซ์   มีมิติหรือขนาด  จะได้ว่า  ต้องมีค่าเท่ากับ  ถึงจะสามารถคูณกันเป็น  ได้ ในกรณีนี้ เมทริกซ์  และ  สอดคล้องในด้านการคูณ
 เนื่องจากการยกกำลังสองของเมทริกซ์คือการคูณเมทริกซ์เดียวกัน  เมทริกซ์จะต้องมีขนาด  (นั่นก็คือจะต้องเป็นเมทริกซ์จัตุรัส) เพื่อที่จะสอดคล้องในด้านการยกกำลังสอง ด้วยเหตุนี้จึงมีเพียงแค่เมทริกซ์จัตุรัสเท่านั้นที่มีโอกาสเป็นเมทริกซ์นิจพล
 มีเพียงแค่เมทริกซ์จัตุรัสเท่านั้นที่สอดคล้องในด้านการผกผัน แต่ตัวผกผันเทียมมัวร์-เพนโรส และตัวผกผันด้วยวิธีอื่น ๆ อาจไม่จำเป็นต้องเป็นเมทริกซ์จัตุรัส
 มีเพียงแค่เมทริกซ์จัตุรัสเท่านั้นที่สอดคล้องในด้านการยกกำลัง
# ที-ซีรีส์
บริษัท Super Cassettes Industries Private จำกัด มีชื่อทางการค้า คือ T-Series เป็นบริษัทค่ายเพลง และภาพยนตร์ ในอินเดียก่อตั้งขึ้นโดย Gulshan Kumar ในปี ค.ศ.1983 โดยเป็นที่รู้จักมากที่สุดจากเพลงประกอบภาพยนตร์บอลลีวูด และเพลงอินดี้ป๊อป ด้วยส่วนแบ่ง 35% ของตลาดเพลงอินเดียตามด้วย Sony Music India และ Zee Music  T-Series ยังเป็นเจ้าของและดำเนินการช่องที่มีคนดูมากที่สุดและสมัครรับข้อมูลมากที่สุดบน YouTube ด้วยจำนวนสมาชิก 215 ล้านคน และมียอดคนดู 189 แสนล้านครั้งในเดือนพฤษภาคม 2022 ในขณะที่ผู้คนรู้จักกันเป็นอย่างดีในฐานะค่ายเพลง T-Series ก็ประสบความสำเร็จพอสมควรในฐานะ บริษัท ผลิตภาพยนตร์ เช่นกัน
# น้ำตกชเตาบ์บัค
น้ำตกชเตาบ์บัค  เป็นน้ำตกมีชื่อเสียงในประเทศสวิตเซอร์แลนด์ ตั้งอยู่ใกล้กับเมืองเลาเทอร์บรุนเนิน น้ำตกไหลออกมาจากหุบเขาที่ความสูง 297 เมตร ถือเป็นนำตกที่มีความสูงเป็นอันดับสามในประเทศ ในปีค.ศ. 1779 ปราชญ์แห่งยุคเรืองปัญญา โยฮัน ว็อล์ฟกัง ฟ็อน เกอเทอ ได้แต่งกลอนเยอรมันชื่อว่า "Des Menschen Seele Gleicht dem Wasser"Des Menschen Seele (Goethe, set by Danielle Baas, Wilhelm Reinhard Berger, Michael Gees) (ใจมนุษย์เป็นดั่งสายน้ำ) ซึ่งต่อมากลอนนี้ได้ไปอยู่ในบทเพลงของฟรันทซ์ ชูเบิร์ท
# โบอิง บี-17 ฟลายอิงฟอร์เทรส
โบอิง บี-17 ฟลายอิงฟอร์เทรส  เป็นเครื่องบินทิ้งระเบิดหนักที่ขับเคลื่อนด้วยสี่เครื่องยนต์ที่ถูกพัฒนาขึ้นในปี ค.ศ. 1930 สำหรับกองบินอากาศทหารบกสหรัฐ(USAAC) ด้วยการแข่งขันกับบริษัทดักลาสและบริษัทมาร์ตินเพื่อทำสัญญาในการสร้างเครื่องบินทิ้งระเบิดจำนวน 200 ลำ เครื่องบินของโบอิง(รุ่นต้นแบบ 299/เอ็กซ์บี-17) มีประสิทธิภาพเหนือกว่าคู่แข่งทั้งสองบริษัทและมีประสิทธิภาพสูงกว่าข้อกำหนดของกองบิน แม้ว่าโบอิงจะพลาดในการทำสัญญา(ให้กับเครื่องบิน ดักลาส บี-18 โบโล) เนื่องจากเครื่องบินรุ่นต้นแบบเกิดตกลงมา แต่กองบินได้สั่งซื้อบี-17 มาอีก 13 ลำ เพื่อประเมินผลต่อไป จากการแนะนำเสนอในปี ค.ศ. 1938 บี-17 ฟลายอิงฟอร์เทรสได้พัฒนาผ่านความก้าวหน้าในการออกแบบมากมาย กลายเป็นเรื่องบินทิ้งระเบิดที่ผลิตมากที่สุดเป็นอันดับสามตลอดกาล รองลงจากเครื่องบินคันซอลลิเดท บี-24 ลิเบอร์เรเตอร์ ที่ขับเคลื่อนด้วยสี่เครื่องยนต์ และเครื่องบินยุงเคิร์ส ยู 88 ที่ขับเคลื่อนด้วยสองเครื่องยนต์ สามารถทำได้หลายบทบาท

บี-17 ถูกใช้งานเป็นหลักโดยกองทัพอากาศทหารบกสหรัฐ(USAAF) ในการทัพทิ้งระเบิดทางยุทธศาสตร์ในเวลากลางวันในสงครามโลกครั้งที่สองต่อเป้าหมายเขตอุตสาหกรรมและทางทหารของเยอรมัน กองทัพอากาศที่ 8 ของสหรัฐ ซึ่งตั้งอยู่ที่สนามบินหลายแห่งในภาคกลาง ตะวันออก และภาคใต้ของเกาะอังกฤษ และกองทัพอากาศที่สิบห้า ซึ่งตั้งอยู่ในอิตาลี เสริมเพิ่มเติมด้วยกองบัญชาการทิ้งระเบิดของกองทัพอากาศสหราชอาณาจักร ซึ่งจะทำการทิ้งระเบิดในเวลากลางคืนในการรุกทิ้งระเบิดแบบผสม เพื่อช่วยให้รักษาความได้เปรียบทางอากาศในเมือง โรงงาน และสนามรบของยุโรปตะวันตกเพื่อเตรียมพร้อมสำหรับการบุกครองฝรั่งเศสในปี ค.ศ. 1944 บี-17 ยังได้เข้าร่วมในจำนวนครั้งที่น้อยกว่าในสงครามในแปซืฟิก ในช่วงต้นสงครามโลกครั้งที่สอง ซึ่งจะทำการโจมตีต่อกองเรือและสนามบินของญี่ปุ่น 

จากจุดเริ่มต้นก่อนสงคราม กองบินอากาศทหารบกสหรัฐ(โดยเดือนมิถุนายน ถูกเปลี่ยนชื่อเป็น USAAF) ได้ส่งเสริมเครื่องบินให้เป็นอาวุธทางยุทธศาสตร์ มันเป็นเครื่องบินทิ้งระเบิดในระยะพิสัยไกล บินได้สูงกว่า และค่อนข้างเร็ว ด้วยอาวุธป้องกันตัวที่หนักโดยหลังจากที่ได้ทำการทิ้งลูกระเบิดแล้ว มันได้มีชื่อเสียงในด้านความทนทานจากเรื่องราวและภาพถ่ายของ บี-17 ที่ได้รับความเสียหายอย่างหนัก ซึ่งบินกลับฐานได้อย่างปลอดภัย เครื่องบินบี-17 ได้ทำการทิ้งระเบิดมากกว่าเครื่องบินรบอื่น ๆ ของสหรัฐในสงครามโลกครั้งที่สอง จำนวนลูกระเบิดประมาณ 1.5 ล้านตันที่ได้ทำการทิ้งระเบิดลงสู่นาซีเยอรมนีและดินแดนที่ถูกยึดครองโดยเครื่องบินสหรัฐ กว่า 640,000 ตันซึ่งถูกทิ้งมาจากเครื่องบิน บี-17 นอกเหนือจากบทบาทในฐานะเครื่องบินทิ้งระเบิด บี-17 ยังถูกใช้สำหรับเครื่องบินขนส่ง เครื่องบินต่อต้านเรือดำน้ำ เครื่องบินบังคับวิทยุ และเครื่องบินค้นหาและกู้ภัย

 คุณลักษณะ (บี-17จี) 
 ผู้สร้าง: โบอิง (สหรัฐ)
 ประเภท: เครื่องบินทิ้งระเบิด
 ขุมพลัง: เครื่องยนต์ลูกสูบรูปดาว ไรท์ อาร์-1820-97 ไซโคลน จำนวน 9 สูบ พร้อมเทอร์โบชาร์จเจอร์ กำลัง 1,200 แรงม้า 4 เครื่อง
 กางปีก: 31.62 เมตร
 ยาว: 22.66 เมตร
 สูง: 5.82 เมตร
 พื้นที่ปีก: 131.92 ตารางเมตร
 น้ำหนักเปล่า: 16,391 กิโลกรัม
 น้ำหนักวิ่งขึ้นสูงสุด: 29,700 กิโลกรัม
 อัตราเร็วสูงสุด: 462 กิโลเมตร/ชั่วโมง
 อัตราไต่: 4.6 เมตร/ วินาที
 รัศมีทำการรบ: 3,219 กิโลเมตร
 อาวุธ: ปืนกลป้องกัน M2 Browning ขนาด 12.7 มม. 13 กระบอก
 ระเบิดขนาด 7,800 กก.
left|thumb|บี-17จี
 ประจำการ 
thumb|400px|การทหารที่ประจำการ บี-17
thumb|400px|พลเรือนที่ประจำการ บี-17
thumb|ฝูงบิน บี-17
 
 
 
 
 
 
 
 
  as Beuteflugzeug (captured aircraft)
# ไต้จง
ไต้จง (จีนตัวเต็ม : 戴宗 / อังกฤษ : Dai Zong) สำเนียงแต้จิ๋วคือ ไตจง เป็นตัวละครสมมุติจากซ้องกั๋ง มีฉายาคือ เจ้าลมกรด (จีน : 神行太保 / อังกฤษ : Magic Traveller) เป็นผู้กล้าอันดับที่ 20 ของเขาเหลียงซาน เดินทางได้ถึง 800 ลี้ เดิมเป็นพัศดีที่เมืองเจียงโจว (江州 ท.กังจิว ; ปัจจุบันคือเมืองจิ่วเจียง มณฑลเจียงซี) สนิทสนมของอู๋ย่ง เมื่อซ่งเจียงต้องโทษเนรเทศมาที่เมืองเจียงโจว เขาก็แนะนำให้ซ่งเจียงได้รู้จักกับหลี่ขุย

ไม่นานเขาก็ได้รับคำสั่งจากเจ้าเมืองไช่จิ่วให้ไปจับตัวซ่งเจียงในข้อหาเขียนกลอนกบฏ เขาจึงรีบไปหาซ่งเจียง จนได้รู้ความจริงว่า ที่ซ่งเจียงเขียนกลอนนั้นเพราะด้วยความเมา เขาจึงแนะนำให้ซ่งเจียงปลอมเป็นคนบ้าเพื่อหวังหลอกไช่จิ่ว (蔡九 ท.ชัวเกา) แต่หวงเหวินปิ่ง (黃文炳 ท.อึงบุนเปง) คนสนิทของไช่จิ่วจับพิรุธได้ ไช่จิ่วก็เลยสั่งลงโทษซ่งเจียงและออกคำสั่งให้เขานำจดหมายไปส่งให้แก่ไช่จิงผู้เป็นพ่อที่เมืองหลวง ไต้จงได้รีบไปที่เขาเหลียงซานเพื่อขอความช่วยเหลือ ทางด้านอู๋ย่งก็ให้เซียวย่างกับจินต้าเจียนปลอมจดหมายของไช่จิง แต่ไช่จิ่วจับได้ เขาจึงถูกตัดสินลงโทษประหารพร้อมกับซ่งเจียง โชคดีที่เฉาไก้มาช่วยไว้ทัน

ต่อมา เขาได้เป็นหัวหน้าหน่วยสอดแนมแห่งเขาเหลียงซาน และร่วมทำศึกกับพวกเหลียวและฟางล่า เขารอดตายมาได้ทุกสมรภูมิ ซ่งฮุยจงได้ให้เขาเป็นขุนนางที่เมืองเท็กจิว ต่อมาได้ลาออกจากราชการ ไปบวชที่เขาไทสันและเสียชีวิตที่นั้น
# ยศทหารลาว
ตารางข้างล่างต่อไปนี้คือข้อมูลเกี่ยวกับ การเปรียบเทียบยศทหารลาว ในยุค กองทัพพระราชอาณาจักรลาว และ กองทัพประชาชนลาว ตามลำดับ. โครงสร้างชั้นยศได้รับแบบธรรมเนียมมาจากฝรั่งเศส ในสมัยราชอาณาจักรลาว ภายหลังการเปลี่ยนแปลงการปกครองเป็นระบอบคอมมิวนิสต์ โครงสร้างลำดับชั้นยศ โดยอ้างอิงจากสหภาพโซเวียต.

 สัญญาบัตร 
 ทหารบก 
ชั้นยศ ນາຍພົນนายพล   ນາຍພັນนายพัน   ນາຍຮ້ອຍนายร้อย  นักเรียนนายร้อยNATO Code OF-10  OF-9  OF-8  OF-7  OF-6  OF-5  OF-4  OF-3  OF-2  OF-1  OF-D 50pxค.ศ. 1949-1975 center|50px center|50px center|50px center|50px center|50px center|50px center|50px center|50px center|50px center|50px center|50px center|50px center|50px center|50px ภาษาลาว ຈອມພົນ ພົນເອກ ພົນໂທ ພົນຕີ  ພົນຈັດຕະວາ ພັນເອກ ພັນໂທ ພັນຕີ ຮ້ອຍເອກ ຮ້ອຍໂທ ຮ້ອຍຕີ ວ່າທີ່ຮ້ອຍຕີ ນັກຮຽນນາຍຮ້ອຍ 50pxตั้งแต่ ค.ศ. 1975 center|125x125px 125x125px 50px 50px 50px 50px 50px 50px 50px 50px 50px คำอ่าน Choum Phoun Phoun Êek Phoun Thö Phoun Trïï Phoun Chatäävä Phan Êek Phan Thö Phan Trïï Haui Êek Haui Thö Haui Trïï Wáa Thii Haui Trii Nakhian Nai Haui คำแปล จอมพล พลเอก		 พลโท พลตรี พลจัตวา พันเอก			 พันโท พันตรี ร้อยเอก ร้อยโท			 ร้อยตรี ว่าที่ร้อยตรี นักเรียนนายร้อย

 ทหารเรือ 
ชั้นยศ นายพล (นายธง) ພົນ  นายพัน ພັນ  นายร้อย ຮ້ອຍ  นักเรียนนายร้อยNATO Code OF-10  OF-9  OF-8  OF-7  OF-6  OF-5  OF-4  OF-3  OF-2  OF-1  OF-D 50pxค.ศ. 1949-1975             ภาษาลาว  ພົນເອກ ພົນໂທ ພົນຕີ  ພົນຈັດຕະວາ ພັນເອກ ພັນໂທ ພັນຕີ ຮ້ອຍເອກ ຮ້ອຍໂທ ຮ້ອຍຕີ   50pxตั้งแต่ ค.ศ. 1975 ไม่มีการแต่งตั้ง 125x125px 50px 50px 50px 50px 50px 50px 50px 50px 50px คำอ่าน Chom Phon Rua Phon Rua Ek Phon Rua tho Phon Rua Tri Phon Rua Chatawa Phava Ek Phava Tho Phava Tri Rua Ek Rua Tho Rua Tri Nak-rian Nairua คำแปล จอมพลเรือ พลเรือเอก		 พลเรือโท พลเรือตรี พลเรือจัตวา นาวาเอก			 นาวาโท นาวาตรี เรือเอก เรือโท			 เรือตรี นักเรียนนายเรือ

 ทหารอากาศ 
ชั้นยศ นายพล (นายธง) ພົນ  นายพัน ພັນ  นายร้อย ຮ້ອຍ  นักเรียนนายร้อยNATO Code OF-10  OF-9  OF-8  OF-7  OF-6  OF-5  OF-4  OF-3  OF-2  OF-1  OF-D 50pxค.ศ. 1949-1975 50px 50px 50px 50px 50px 50px 50px 50px 50px 50px 50px 50px 50px 50px ภาษาลาว ຈອມພົນອາກາດ ພົນເອກອາກາດ ພົນໂທອາກາດ ພົນຕີອາກາດ ພົນຈັດຕະວາອາກາດ ພັນເອກອາກາດ ພັນໂທອາກາດ ພັນຕີອາກາດ ຮ້ອຍເອກອາກາດ ຮ້ອຍໂທອາກາດ ຮ້ອຍຕີອາກາດ ວ່າທີ່ຮ້ອຍຕີອາກາດ ນັກຮຽນນາຍຮ້ອຍອາກາດ 50pxตั้งแต่ ค.ศ. 1975 ไม่มีการแต่งตั้ง 125x125px 50px 50px 50px 50px 50px 50px 50px 50px 50px คำอ่าน Chom Phon Akad Phon Ek Akad Phon Tho Akad Phon Tri Akad Phon Chatawa Akad Phan Ek Akad Phan Tho Akad Phan Tri Akad Haui Ek Akad Haui Tho Akad Haui Trii Akad Wáa Trii Haui Trii Akad Nak-rian Nairoi Akad คำแปล จอมพลอากาศ พลอากาศเอก			 พลอากาศโท พลอากาศตรี พลอากาศจัตวา นาวาอากาศเอก			 นาวาอากาศโท นาวาอากาศตรี เรืออากาศเอก เรืออากาศโท			 เรืออากาศตรี ว่าที่นายเรืออากาศ นักเรียนนายเรืออากาศ

 ประทวน 
 ทหารบก 

 ทหารเรือ 

 ทหารอากาศ
# คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1912)
คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค  ประสูติเมื่อวันที่ 28 กรกฎาคม ค.ศ. 1912 เป็นพระโอรสใน วิลเฮ็ล์ม แอนสท์ แกรนด์ดยุกแห่งซัคเซิน-ไวมาร์-ไอเซอนัค และ เจ้าหญิงฟิโอโดราแห่งซัคเซิน-ไมนิงเงิน (ค.ศ. 1890–1972) พระชายาพระองค์ที่ 2 ทั้งนี้พระองค์ทรงสืบเชื้อสายมาจากพระราชวงศ์เนเธอร์แลนด์

 เสกสมรส 
พระองค์ ทรงเข้าพิธีเสกสมรสกับ บารอนเนสเอลีซาเบ็ทแห่งวังเงินไฮม์-วินเทอร์ชไตน์ เมื่อวันที่ 5 ตุลาคม ค.ศ. 1944 พระชายารับพระราชทานพระอิสริยยศ เจ้าหญิงรัชทายาทแห่งซัคเซิน-ไวมาร์-ไอเซอนัค พระชายา พร้อมฐานันดร รอยัลไฮเนส มีพระบุตรดังนี้
เจ้าหญิงเอลีซาเบ็ท แห่งซัคเซิน-ไวมาร์-ไอเซอนัค
มิชชาเอล เจ้าชายแห่งซัคเซิน-ไวมาร์-ไอเซอนัค
เจ้าหญิงเบียทริซ-มาเรียแห่งซัคเซิน-ไวมาร์-ไอเซอนัค

การปฏิวัติเยอรมัน ค.ศ. 1918–1919 ทำให้พระองค์และพระราชวงศ์ในเยอรมันหลายสาขาถูกปลดออกจากพระอิสริยยศ พระองค์ ดำรงพระอิสริยยศเป็นเจ้าชายรัชทายาทแห่งซัคเซิน-ไวมาร์-ไอเซอนัค ตราบจนสิ้นพระชนม์ โดยไม่เคยดำรงพระอิสริยยศเป็นเจ้าชายพระประมุขเลย จนกระทั่ง มิชชาเอล เจ้าชายแห่งซัคเซิน-ไวมาร์-ไอเซอนัค พระโอรสนั้นได้สืบพระอิสริยยศนี้ ซึ่งในเยอรมันนั้นได้เลิกลดค่าความต่างของราชวงศ์ลง พระประมุขต่างๆสามารถกลับมามีอิทธิพลและปกครองอาณาจักรของตนได้ ทำให้พระโอรสได้กลายเป็นหัวหน้าราชวงศ์ได้ถูกต้องตามกฎหมาย บารอนเนสเอลีซาเบ็ทแห่งวังเงินไฮม์-วินเทอร์ชไตน์ พระขายาเองก็มิเคยได้ดำรงพระอิสริยยศเป็นพระชายาในเจ้าชายพระประมุข หากแต่ดำรงพระอิสริยยศเป็นเจ้าหญิงรัชทายาทเฉกเช่นพระองค์

พระองค์และ บารอนเนสเอลีซาเบ็ทแห่งวังเงินไฮม์-วินเทอร์ชไตน์ ได้ตัดสินพระทัยแยกกันอยู่ แต่หากมิทรงหย่ากัน ซึ่งขณะนั้น พระบุตรทั้ง 3 ได้เสกสมรสและมีพระนัดดาแล้ว การที่พระองค์และพระสวามีทรงกระทำเช่นนี้ ไม่ส่งผลต่อสภาพพระทัยของพระบุตรมากนัก

คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค สิ้นพระชนม์ลงเมื่อวันที่ 14 ตุลาคม ค.ศ. 1988 สิริพระชันษา 76 ปี พระโอรสสืบพระอิสริยยศ โดยดำรงพระอิสริยยศที่ เจ้าชายพระประมุขแห่งซัคเซิน-ไวมาร์-ไอเซอนัค
# เยี่ยนชิง
เยี่ยนชิง (จีนตัวเต็ม : 燕青 / อังกฤษ : Yan Qing) สำเนียงแต้จิ๋วคือ เอียนเช็ง เป็นตัวละครสมมุติจากซ้องกั๋ง มีฉายาว่า จอมยุทธ์เจ้าสำราญ (จีน : 浪子 / อังกฤษ : Prodigal) เป็นผู้กล้าอันดับที่ 36 ของเขาเหลียงซาน เป็นคนรับใช้ของหลูจุ้นอี้ มีความสามารถทางด้านการต่อสู้ เล่นดนตรีเก่งและร้องเพลงได้ไพเราะ รวมทั้งยังเชี่ยวชาญในการสอดแนม

เขาได้ไปขอร้องให้พวกเหลียงซานช่วยเหลือ เนื่องจากนายของเขาถูกหลี่กู้ (李固 ท.ลี้กู) ใส่ความว่าสมคบคิดกับพวกโจร ด้วยความช่วยเหลือของผู้นำเหลียงซาน ทำให้สามารถช่วยหลูจุ้นอี้และสังหารหลี่กู้ได้สำเร็จ

ในช่วงที่เขาเข้าร่วมกับพวกเหลียงซาน ได้สนิทใกล้ชิดกับหลี่ขุย วันหนึ่ง ทั้งสองได้ไปที่เมืองไทอันจิว และเขาได้ชกมวยกับแชมป์ประจำเมืองที่ชื่อว่า เยิ่นหยวน (任原 ท.ยิ่มหงวน) ซึ่งเขาสามารถเอาชนะเยิ่นหยวนได้ ต่อมาเมื่อทางเหลียงซานรบชนะเกาฉิว เกาฉิวได้ทำทุกวิธีทางเพื่อไม่ให้ฮ่องเต้ทำการอภัยโทษ เขาจึงขออาสาเข้าไปแฝงตัวเป็นนักดนตรีของหลี่ซือซือ ซึ่งเป็นคนโปรดของฮ่องเต้ ครั้นฮ่องเต้รับสั่งให้หลี่ซือซือมาเข้าพบ เขาจึงใช้โอกาสนี้กราบทูลให้ฮ่องเต้ทรงทราบ เมื่อทางเหลียงซานได้รับการอภัยโทษ เขาก็เข้าร่วมในการศึกหลายครั้งและรอดตายมาได้ในทุกการรบ แต่เขาไม่ขอเข้ารับราชการในราชสำนัก จึงออกตามหาหลี่ซือซือและตัดสินใจที่จะหนีไปด้วยกัน
# พายุเฮอริเคนวิลมา
พายุเฮอริเคนวิลมา  เป็นพายุหมุนเขตร้อนที่รุนแรงที่สุดที่เคยมีการบันทึกไว้ในมหาสมุทรแอตแลนติกและเป็นพายุหมุนเขตร้อนที่รุนแรงเป็นอันดับสองในซีกโลกตะวันตกที่มีการบันทึก อยู่อันดับรองจากพายุเฮอริเคนแพทริเซียในปี 2558 พายุเฮอริเคนวิลมาก่อตัวขึ้นในฤดูพายุเฮอริเคนแอตแลนติก พ.ศ. 2548 ติดหนึ่งในสิบพายุเฮอริเคนที่ก่อตัวในมหาสมุทรแอตแลนติกที่รุนแรงที่สุด (ในปีเดียวกันมีพายุเฮอร์ริเคนริต้าและพายุเฮอร์ริเคนแคทรีนา อยู่อันดับที่ 3 และ 7 ตามลำดับ), เฮอร์ริเคนวิลมาเป็นพายุลำดับที่ยี่สิบสอง, พายุเฮอริเคนลำดับที่สิบสาม, พายุเฮอริเคนใหญ่ลำดับที่หก และเป็นพายุเฮอริเคนระดับ 5 ลำดับที่สี่ เริ่มแรกนั้นเป็นเพียงพายุดีเปรสชันเขตร้อนที่ก่อตัวขึ้นในทะเลแคริบเบียนใกล้ประเทศจาไมก้า เมื่อวันที่ 15 ตุลาคมพายุเฮอริเคนวิลมาได้เคลื่อนไปทางทิศตะวันตก อีกสองวันต่อมาทวีความรุนแรงขึ้นเป็นพายุโซนร้อน และหันไปทางทิศใต้อย่างฉับพลัน พายุเฮอริเคนวิลมายังคงเพิ่มความรุนแรงขึ้นและกลายเป็นพายุเฮอริเคนเมื่อวันที่ 18 ตุลาคม หลังจากนั้นไม่นานความรุนแรงก็เพิ่มขึ้นและในเวลาเพียง 24 ชั่วโมงพายุวิลมาก็กลายเป็นพายุเฮอริเคนระดับ 5 ด้วยความเร็วลม 185 ไมล์ต่อชั่วโมง (295 กิโลเมตรต่อชั่วโมง)

ระดับความรุนแรงของพายุลดลงอย่างช้า ๆ หลังจากกลายเป็นพายุเฮอริเคนระดับ 5 และลดลงเป็น 150 ไมล์ต่อชั่วโมง (240 กิโลเมตรต่อชั่วโมง) ก่อนที่จะไปถึงคาบสมุทรยูกาตันในวันที่ 20 และ 21 ตุลาคม หลังจากข้ามรัฐยูกาตัน พายุเฮอริเคนวิลมาอ่อนกำลังลงเป็นพายุเฮอริเคนระดับ 2 ขณะที่เคลื่อนที่ไปทางทิศตะวันออกเฉียงเหนืออย่างรวดเร็ว กลับค่อยๆ แรงขึ้นอีกครั้งเป็นพายุเฮอริเคนระดับ 3 ในวันที่ 24 ตุลาคมหลังจากนั้นไม่นานก็ขึ้นฝั่งที่แหลมโรมาโน รัฐฟลอริดาด้วยความเร็วลม 120 ไมล์ต่อชั่วโมง (190 กิโลเมตร/ชั้วโมง) เมื่อพายุวิลมาข้ามผ่านรัฐฟลอริดา พายุอ่อนกำลังเป็นพายุเฮอริเคนระดับ 2 แต่กลับทวีความรุนแรงขึ้นอีกครั้งเมื่อเคลื่อนถึงมหาสมุทรแอตแลนติก พายุเฮอร์ริเคนทวีความรุนแรงมากขึ้นเป็นครั้งสุดท้ายเป็นพายุเฮอริเคนระดับ 3 ก่อนที่จะอ่อนตัวลงขณะที่เคลื่อนไปทางตะวันออกเฉียงเหนือ เมื่อวันที่ 26 ตุลาคมวิลมาได้อ่อนกำลังเป็นพายุไซโคลนทางตะวันออกเฉียงใต้ของรัฐโนวาสโกเชีย ประเทศแคนาดาTropical Cyclone Report Hurricane Wilma.ศูนย์เฮอริเคนแห่งชาติ

เฮอร์ริเคนวิลมาขึ้นฝั่งหลายแห่ง โดยสร้างความเสียหายมากที่สุดในบริเวณคาบสมุทรยูกาตันของเม็กซิโก, คิวบาและในรัฐฟลอริดาของประเทศสหรัฐอเมริกา มีผู้เสียชีวิตอย่างน้อย 62 รายและได้รับความเสียหายถึง 27.4 พันล้านเหรียญสหรัฐ ซึ่งเกิดขึ้นในสหรัฐอเมริกา 19 พันล้านเหรียญสหรัฐCostliest U.S. tropical cyclones tables updated.ศูนย์เฮอริเคนแห่งชาติ หลังจากเฮอร์ริเคนวิลมาขึ้นฝั่งที่สหรัฐ พายุเฮอริเคนขนาดใหญ่ก็ไม่ได้ขึ้นฝั่งในสหรัฐอเมริกาอีก จนกระทั่งเฮอร์ริเคนฮาร์วีย์ขึ้นฝั่งที่แผ่นดินทางตอนใต้ของรัฐเท็กซัสเมื่อวันที่ 26 สิงหาคม 2560 เป็นเวลาประมาณ 11 ปี 10 เดือนให้หลัง ในช่วงเวลานี้เฮอริเคนในมหาสมุทรแอตแลนติกที่สำคัญเกิดขึ้นบ่อยครั้ง สูงกว่าค่าเฉลี่ยเล็กน้อย พายุเหล่านั้นไม่ได้ขึ้นฝั่งที่สหรัฐอเมริกา นอกจากนี้หลังจากเฮอร์ริเคนวิลมาไม่มีพายุเฮอร์ริเคนใดโจมตีรัฐฟลอริดา จนกระทั่งเฮอร์ริเคนเฮอร์มินขึ้นฝั่งในอีก 11 ปีต่อมาในปี 2559 และไม่มีพายุเฮอริเคนขนาดใหญ่ใด ๆ ขึ้นฝั่งที่ฟลอริดาจนกระทั่งเกือบ 12 ปีต่อมาเมื่อพายุเฮอริเคนเออร์มา ขึ้นฝั่งในต้นเดือนกันยายน 2560
# แบร์เนอร์โอเบอร์ลันท์
แบร์เนอร์โอเบอร์ลันท์  หมายถึงพื้นที่สูงในรัฐแบร์น ประเทศสวิตเซอร์แลนด์ ตั้งอยู่บริเวณพรมแดนด้านทิศใต้ของรัฐติดกับเทือกเขาแอลป์ นอกจากนี้ แบร์เนอร์โอเบอร์ลันท์ยังเป็นหนึ่งในห้าเขตปกครองส่วนภูมิภาคของรัฐแบร์น เป็นที่ตั้งของสถานที่ท่องเที่ยวยอดนิยมหลายแห่งของประเทศ อาทิ ยุงเฟราย็อค, คันเดอร์ชเตค, กรินเดิลวัลท์, ไคลเนอไชเด็ค, คชตาท

แหล่งข้อมูลอื่น
Guide to climb the Abeni Flue - Oberland
Details about transport and sightseeing for visitors to the Berner Oberland
A large collection of landscape photos taken in the Berner Oberland
# ซิสตีอีน
ซิสตีอีน (, ตัวย่อ Cys หรือ C) เป็นกรดอะมิโนที่มีสูตรเคมี C3H7NO2S มีโซ่ข้างเป็นหมู่ไธออล ซึ่งเป็นสารประกอบออร์แกโนซัลเฟอร์ ซิสตีอีนมีโครงสร้างเหมือนซีรีน แต่โซ่ข้างที่เป็นอะตอมออกซิเจนถูกแทนที่ด้วยกำมะถัน หากอะตอมกำมะถันถูกแทนที่ด้วยซีลีเนียมจะกลายเป็นซีลีโนซิสตีอีน ซิสตีอีนถูกเข้ารหัสในรหัสทางพันธุกรรมพื้นฐานเป็นโคดอน UGU และ UGC

ซิสตีอีนถูกค้นพบทางอ้อมในปี ค.ศ. 1810 โดยวิลเลียม ไฮด์ วูลลาสตัน นักเคมีชาวอังกฤษและเรียกว่าซิสติกออกไซด์ (cystic oxide) ต่อมาสารนี้รู้จักในชื่อซิสตีน (cystine) ซิสตีนเป็นสารที่เกิดจากโมเลกุลของซิสตีอีนสองตัวจับกันด้วยพันธะไดซัลไฟด์ วูลลาสตันสกัดสารนี้จากนิ่วไตจึงตั้งชื่อตามคำในภาษากรีกโบราณ κύστις (kústis) ที่แปลว่า กระเพาะปัสสาวะ

ชีวสังเคราะห์ของซิสตีอีนในสัตว์มาจากซิสตาไธโอนีน ซึ่งเกิดจากกรดอะมิโนซีรีนได้รับอะตอมกำมะถันจากฮอโมซิสตีอีน กรดอะมิโนอีกชนิดที่กลายสภาพมาจากมีไธโอนีน จากนั้นซิสตาไธโอนีนจะถูกเอนไซม์ซิสตาไธโอนีนแกมมา-ไลเอสสลายกลายเป็นซิสตีอีนและกรดแอลฟา-คีโตบิวทีริก ขณะที่ในพืชและแบคทีเรียเริ่มต้นที่ซีรีนเช่นกัน โดยเปลี่ยนสภาพเป็น O-acetylserine ด้วยเอนไซม์ serine O-acetyltransferase หลังจากนั้น O-acetylserine จะจับกับอะตอมกำมะถันของไฮโดรเจนซัลไฟด์ และถูกเอนไซม์ซิสตีอีนซินเทสสลายกลายเป็นซิสตีอีนและปล่อยแอซิเตต

โดยทั่วไปแล้ว ซิสตีอีนจัดเป็นกรดอะมิโนที่ไม่จำเป็นต่อร่างกาย แต่บางครั้งจัดว่าจำเป็นต่อทารก ผู้สูงอายุและผู้ป่วยที่มีปัญหาด้านเมตาบอลิซึมและการดูดซึมสารอาหารผิดปกติDietary Reference Intakes: The Essential Guide to Nutrient Requirements . Institute of Medicine's Food and Nutrition Board. usda.gov ซิสตีอีนพบในเนื้อสัตว์ ไข่ ผลิตภัณฑ์นมและถั่ว เป็นส่วนหนึ่งของเบตา-เคราติน ซึ่งเป็นส่วนประกอบสำคัญในผิวหนัง เส้นผม และเล็บ และเป็นหนึ่งในสารตั้งต้นของกลูตาไธโอน สารต้านอนุมูลอิสระที่สำคัญในสิ่งมีชีวิต